**Claes Niklas Per Olausson** (s. 12. toukokuuta 1986 Väckelsång, Ruotsi) on ruotsalainen jääkiekkoilija. Olausson on pelipaikaltaan keskushyökkääjä.

Ura
---

### Seuraura

Olausson Luleå HF:n paidassa tammikuussa 2013.
Olausson on Tingsryds AIF:n kasvatti. Hän pelasi joukkueessa jo 16-vuotiaana ensimmäisen I-divisioonakautensa ja teki 40 runkosarjaottelussa tehot 5+5=10. Olausson voitti samalla kaudella myös J20 Elitin piste- ja syöttöpörssin tehtyään 18 runkosarjaottelussa tehot 19+26=45. Kaudella 2003–2004 hän oli Tingsrydin miesten joukkueen kolmanneksi paras pistemies tehoilla 11+23=34. Kaudella 2004–2005 Olausson voitti tehoilla 21+26=47 joukkueen sisäisen piste- ja syöttöpörssin sekä jakoi Tingsrydin sisäisen maalipörssin voiton Olof Svenssonin kanssa. Hän jakoi I-divisioonan pistepörssin seitsemännen sijan Kovlands IF:n Markus Sjöbergin ja Asplöven HC:n Daryl Batin kanssa.

Kaudeksi 2005–2006 Olausson siirtyi sarjatasoa ylemmäs HockeyAllsvenskan-joukkue Nyköpings Hockeyn riveihin. Hän oli tehoilla 7+21=28 joukkueen paras syöttäjä ja jakoi sisäisen pistepörssin voiton Ronny Björlinin kanssa. Kaudeksi 2006–2007 Olausson siirtyi Elitserieniin ja Linköping HC:n joukkueeseen, missä tulokaskausi toi 38 runkosarja- ja 14 playoff-ottelussa tehot 3+6=9. Hän voitti kauden päätteeksi Elitserien-hopeaa. Olausson pelasi ison osan kaudestaan myös lainalla Nyköpingsissä, jossa hän teki 15 ottelussa 18 tehopistettä. Kauden 2007–2008 Olausson pelasi siellä suurimmaksi osaksi ja pelasi kauden aikana vain 12 Elitserien-ottelua tehopistein 1+1=2.

Kaudella 2008–2009 Olausson jatkoi Allsvenskan-pelejään VIK Västerås HK:ssa, jossa hän teki 44 runkosarjaottelussa kovat tehot 15+56=71. Olausson voitti koko sarjan syöttöpörssin ja sijoittui pistepörssissä toiseksi edellään vain joukkuetoveri Pär Arlbrandt. Kaudeksi 2009–2010 hän siirtyi kaksivuotisella sopimuksella Luleå HF:n riveihin. Olausson teki läpimurtonsa Elitserienissä ja teki 46 runkosarjaottelussa tehot 11+19=30. Tammikuussa 2011 hän teki kaksivuotisen jatkosopimuksen Luulajan kanssa.

Olausson teki kaudella 2011–2012 Elitserienin yhden kauden piste-ennätyksensä tehoilla 8+33=41, joilla hän voitti Luulajan sisäisen piste- ja syöttöpörssin. Olausson sijoittui koko Elitserienin syöttöpörssissä toiseksi edellään vain AIK IF:n Robert Rosén ja jakoi pistepörssin seitsemännen sijan MODO Hockeyn Rob Schrempin ja Frölunda HC:n Mathis Olimbin kanssa. Maaliskuussa 2012 hän jatkoi sopimustaan Luulajan kanssa kevääseen 2014 saakka. Kaudella 2012–2013 Olausson nousi joukkueen varakapteeniksi. Olausson oli Luulajan paras pistemies ja syöttäjä tehoilla 11+25=36. Hän voitti myös Elitserienin alivoimamaalipörssin kahdella osumallaan. Olausson voitti sekä Elitserien-hopeaa että European Trophyn mestaruuden. Kaudella 2013–2014 hän oli Luulajan toiseksi paras pistemies Linus Klasenin jälkeen tehoilla 11+22=33. ET:ssä Olausson oli joukkueen paras pistemies ja syöttäjä tehoilla 1+9=10. Hän jakoi koko turnauksen syöttöpörssin voiton Frölunda HC:n Mathis Olimbin kanssa.

Kaudeksi 2014–2015 Olausson siirtyi vuoden mittaisella sopimuksella Sveitsin National Hockey A:n EHC Bieliin. Hän oli joukkueen kolmanneksi paras pistemies Ahren Spylon kanssa tehoilla 8+23=31. Joulukuussa 2014 Olausson teki vuoden mittaisen jatkosopimuksen Bielin kanssa.

Elokuussa 2016 Olaussonin tiedotettiin siirtyvän vuoden mittaisella sopimuksella SM-liigajoukkue Oulun Kärppiin. Hänet hankittiin joukkueen kärkisentteriksi, mutta Olausson kärsi pitkin kautta 2016–2017 kuitenkin selkävaivoista ja pelasi vain 26 runkosarja- ja kaksi Mestarien liigan ottelua. Marraskuussa 2016 hän joutui noin kolmeksi kuukaudeksi sivuun, jolloin Kärpät paikkasi Olaussonin jättämää aukkoa Jan Hruškalla. Runkosarjan lopulla Olausson jäi lopulta kokoonpanon ulkopuolelle koko muun joukkueen ollessa terveenä, eikä hän pelannut enää Kärppien osalta ensimmäiselle kierrokselle päättyneissä pudotuspeleissä.

Kaudeksi 2017–2018 Olausson palasi vuoden mittaisella sopimuksella Luleå HF:ään. Hänet nimettiin joukkueen kapteeniksi. Olausson oli Luulajan paras pistemies ja syöttäjä tehoilla 7+26=33 ja hän jakoi joukkueen sisäisen tehotilaston voiton Joonas Jalvannin kanssa lukemalla +8.

### Maajoukkueura

Olausson pelasi alle 18-vuotiaiden MM-kilpailuissa vuonna 2004. Ruotsin A-maajoukkueessa hän on pelannut 22 ottelua tehopistein 5+7=12. Olausson teki A-maajoukkuedebyyttinsä 11. marraskuuta 2010 Karjala-turnauksen České Budějovicessa pelatussa avausottelussa Tšekkiä vastaan. Ensimmäisen A-maajoukkuemaalinsa hän teki Euro Hockey Challengessa 11. huhtikuuta 2012 Minskissä Valko-Venäjää vastaan. Olausson putosi vuoden 2012 MM-joukkueesta viimeisten joukossa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Tingsryds AIF | Ruotsi I | 40 | 5 | 5 | 10 | – | – | – | – | – | – |
| 2003–2004 | Tingsryds AIF | Ruotsi I | 32 | 11 | 23 | 34 | 12 | – | – | – | – | – | U18 | 6 | 0 | 1 | 1 | 0 |
| 2004–2005 | Tingsryds AIF | Ruotsi I | 35 | 21 | 26 | 47 | 22 | – | – | – | – | – |
| 2005–2006 | Nyköpings Hockey | Allsvenskan | 40 | 7 | 21 | 28 | 50 | – | – | – | – | – |
| 2006–2007 | Nyköpings Hockey | Allsvenskan | 15 | 6 | 12 | 18 | 37 | – | – | – | – | – |
|  | Linköping HC | Elitserien | 38 | 3 | 6 | 9 | 12 | 14 | 0 | 0 | 0 | 0 |
| 2007–2008 | Nyköpings Hockey | Allsvenskan | 33 | 14 | 21 | 35 | 40 | – | – | – | – | – |
|  | Linköping HC | Elitserien | 12 | 1 | 1 | 2 | 0 | – | – | – | – | – |
| 2008–2009 | VIK Västerås HK | Allsvenskan | 44 | 15 | 56 | 71 | 44 | – | – | – | – | – |
| 2009–2010 | Luleå HF | Elitserien | 46 | 11 | 19 | 30 | 18 | – | – | – | – | – |
| 2010–2011 | Luleå HF | Elitserien | 43 | 10 | 16 | 26 | 12 | 10 | 0 | 6 | 6 | 4 |
| 2011–2012 | Luleå HF | Elitserien | 53 | 8 | 33 | 41 | 18 | 5 | 1 | 3 | 4 | 0 |
| 2012–2013 | Luleå HF | Elitserien | 48 | 11 | 25 | 36 | 14 | 15 | 1 | 10 | 11 | 4 |
| 2013–2014 | Luleå HF | SHL | 53 | 8 | 33 | 41 | 18 | 5 | 1 | 3 | 4 | 0 |
| 2014–2015 | EHC Biel | NLA | 37 | 8 | 23 | 31 | 12 | 7 | 0 | 5 | 5 | 4 |
| 2015–2016 | EHC Biel | NLA | 29 | 4 | 16 | 20 | 22 | – | – | – | – | – |
| 2016–2017 | Kärpät | SM-liiga | 26 | 3 | 15 | 18 | 18 | – | – | – | – | – |
| 2017–2018 | Luleå HF | SHL | 45 | 7 | 26 | 33 | 16 | 2 | 0 | 1 | 1 | 0 |
| 2018–2019 | Luleå HF | SHL | 43 | 16 | 18 | 34 | 24 | 8 | 3 | 5 | 8 | 6 |
| 2019–2020 | Luleå HF | SHL | 36 | 8 | 12 | 20 | 16 | – | – | – | – | – |
| 2020–2021 | Luleå HF | SHL | 48 | 10 | 18 | 28 | 12 | 7 | 1 | 2 | 3 | 0 |
| 2021–2022 | EHC Visp | SL | 39 | 10 | 34 | 44 | 20 | 6 | 2 | 3 | 5 | 2 |
| 2022–2023 | EHC Basel | SL | 4 | 2 | 2 | 4 | 0 | – | – | – | – | – |
|  | Graz 99ers | ICEHL | 20 | 5 | 18 | 23 | 8 | – | – | – | – | – |
|  | Luleå HF | SHL | 6 | 1 | 3 | 4 | 0 | 10 | 1 | 2 | 3 | 4 |
| 2023–2024 | Luleå HF | SHL | 15 | 1 | 0 | 1 | 0 | 4 | 0 | 0 | 0 | 2 |
| 13 kautta | yhteensä | Elitserien/SHL | 482 | 98 | 199 | 297 | 202 | 81 | 8 | 32 | 40 | 24 |
| 2 kautta | yhteensä | NLA | 66 | 12 | 39 | 51 | 34 | 7 | 0 | 5 | 5 | 4 |
| 2 kautta | yhteensä | SL | 43 | 12 | 36 | 48 | 20 | 6 | 2 | 3 | 5 | 2 |

Lähteet
-------

* Niklas Olausson The Internet Hockey Databasessa (englanniksi)
* Niklas Olausson Eurohockey-sivustolla (englanniksi)
* Niklas Olausson *Elite Prospects*. Everysport Media Group AB.  (englanniksi)

### Viitteet

1. ↑  Samuelsson, André: "Inte en enda brydde sig om någon annan" *kuriren.nu*.  14.11.2014. Norrbottens Media AB. Viitattu 21.3.2017. (ruotsiksi)
2. 1 2 3 4 5 6 7 8  Niklas Olausson *Elite Prospects*. Everysport Media Group AB.  (englanniksi)
3. ↑  Pettersson, Robert: Assistkungen klar för Luleå *Hockeysverige.se*.  20.4.2009. NewsMe. Viitattu 13.9.2012. (ruotsiksi)
4. ↑  Bodin, Uffe: Luleå förlänger med nyckelduo *Hockeysverige.se*.  9.3.2012. NewsMe. Viitattu 13.9.2012. (ruotsiksi)
5. ↑  EHCB verpflichtet Niklas Olausson *ehcb.ch*.  30.6.2014. EHC Biel Sport AG. Viitattu 20.1.2016. (saksaksi)
6. ↑  Niklas Olausson verlängert beim EHCB *echb.ch*.  16.12.2014. EHC Biel Sport AG.  Arkistoitu 10.3.2016. Viitattu 20.1.2016. (saksaksi)
7. ↑  Kärpät vahvistuu ruotsalaishyökkääjällä *Jatkoaika.com*.  24.8.2016. Jatkoaika r.y. Viitattu 28.8.2016.
8. ↑  Kärpät hankki keskushyökkääjän Tšekistä − Olausson pitkään sivussa *Jatkoaika.com*.  9.11.2016. Jatkoaika r.y. Viitattu 21.3.2017.
9. ↑  Vuorjoki, Jouko: "Panokset ovat hirvittävät" *kiekkoareena.fi*.  14.3.2017. Marva Media Oy. Viitattu 21.3.2017.
10. ↑  Hedlund, Robert: Tidigare poängkung återvänder *luleahockey.se*.  24.3.2017. Luleå Hockey Drift AB. Viitattu 24.3.2017. (ruotsiksi)
11. ↑  Lagnelius, Emil K.: Tre Kronor vann på straff – igen *aftonbladet.se*.  11.4.2012. Aftonbladet Hierta AB. Viitattu 23.8.2018. (englanniksi)
12. ↑  HIFK-puolustaja putosi Ruotsin MM-joukkueesta *is.fi*.  1.5.2012. Sanoma Media Finland Oy. Viitattu 13.9.2012.